b'\n_START_ARTICLE_\nKonstancij F\xc3\xbcrnpfeil\n_START_SECTION_\n\xc5\xbdivljenje in delo\n_START_PARAGRAPH_\nIzhaja iz plemi\xc5\xa1ke rodbine F\xc3\xbcrnpfeil, ki je bila ena izmed pomembnej\xc5\xa1ih rodbin v \xc5\xa0kofji Loki. Leta 1637 je vstopil v kapucinski red. Kot kapucin je ve\xc4\x8d kot trideset let opravljal slu\xc5\xbebo samostanskega predstojnika v Mariboru, Ptuju, Gradcu in Mostu na Muri. Bil je tudi vzgojitelj novincev._NEWLINE_Bil je zelo spo\xc5\xa1tovan kot pridigar in spovednik. Takoj po njegovi smrti so napisali njegov \xc5\xbeivljenjepis in ga potem prepisovali. Postavljali so ga za vzor mlaj\xc5\xa1im kapucinom.'